יעקב פרנקל (פיזיקאי)

יעקב פרנקל (ברוסית: Яков Ильич Френкель; 29 בינואר 1894, רוסטוב על דון – 23 בינואר 1952, לנינגרד) היה פיזיקאי רוסי סובייטי ממוצא יהודי.

ביוגרפיה 
יעקב פרנקל נולד למשפחה יהודית ברוסטוב על דון. בשנת 1912, עוד בהיותו תלמיד בית ספר הוא כתב מאמר על השדה המגנטי של כדור הארץ. אברם יופה ראה את העבודה והוסיף לה הערות. זו הייתה תחילתו של שיתוף פעולה בין הפיזיקאים שנמשך שנים רבות. בשנת 1913 פרנקל החל לימודי פיזיקה באוניברסיטת סנקט פטרבורג. עם סיים לימודיו בשנת 1916-1917 החל בהכשרה למשרת הוראה ומחקר בפקולטה לפיזיקה באוניברסיטה.

בשנת 1920 התחתן עם שרה איסקובונה ונולדו להם שני בנים שהיו לפרופסורים לפיזיקה בעצמם.

החל משנת 1922 פרסם מדי שנה ספר חדש. הוא כתב ספר לימוד ראשון בפיזיקה תאורטית בשפה הרוסית, ודורות של פיזיקאים רוסים התחנכו על ספריו. בשנת 1929 הוא נבחר לחבר בהתכתבות של האקדמיה הסובייטית למדעים.

בשנת 1926 פרנקל כתב ספר על מחקריו בתחום פגמים בגבישים. בשנים 1931 ו-1936 הוא פרסם תוצאות עבודתו בהקשר לאקסיטונים.

בשנת 1930 פרנקל נסע לאוניברסיטת מינסוטה ולימד שם במשך שנה. בשנת 1938 הוא גילה את אפקט פול פרנקל שנקרא על שמו.

בשנות ה-40 של המאה ה-20 לימד במכון למכניקה מדויקת ואופטיקה בלנינגרד ומונה לפרופסור בשנת 1947.

במשך שנים הוא סבל ממחלת לב ממנה נפטר בשנת 1952.

קישורים חיצוניים 

יהודים סובייטים
פיזיקאים יהודים רוסים
פיזיקאים סובייטים
מקבלי עיטור הדגל האדום של העמל
סובייטים שנולדו ב-1894
רוסים שנולדו ב-1894
רוסים שנפטרו ב-1952